**Cynghrair Cymru dros Addysg Fyd-eang**

**Mawrth 27ain 2015**

**Cydlynydd Datblygu WAGE**

Mae Cynghrair Cymru dros Addysg Fyd-eang (WAGE) yn chwilio am berson profiadol i ddarparu cefnogaeth a gallu dros yr haf i ddatblygu’r cynghrair a gwella’r ddadl dros addysg fyd-eang yng Nghymru. Caiff y swydd a’r gweithgareddau eu rheoli gan Cymru Masnach Deg gyda chefnogaeth aelodau WAGE. Rydym yn chwilio am berson deinamig, hyblyg a phroffesiynol a fydd yn gallu cynorthwyo i ffurfio’r cyfnod nesaf o ddysgu byd-eang ar amser hanfodol yng Nghymru. Caiff y swydd yma ei hariannu gan DEEP.

**Disgrifiad y swydd:**  Cydlynydd Datblygu WAGE

**Manylion y cytundeb:** 26 diwrnod (rhwng 20 Ebrill – 11 Medi 2015, dyddiau gweithio penodol i’w cytuno)

**Ariannu ar gael:** £3,120 (ac eithrio costau teithio, swyddfa a deunydd sydd wedi eu hymdrin yng nghyllideb y prosiect)

**Lleoliad:** Mae’n bosib gweithio o gartref gyda pheth teithiau cyson i Gaerdydd.

**Mi fydd y dyletswyddau yn cynnwys:**

1. Paratoi adnoddau a deunydd yn cynnwys:
* Creu astudiaethau achos ynghylch ymarferion effeithiol
* Creu papurau briffio i wneuthurwyr polisi ar berthnasedd cyfredol ADCDF
1. Datblygu gallu WAGE yn cynnwys:
* Creu cynllun cyfathrebu ar gyfer y grŵp
* Ehangu’r aelodaeth a’i chysylltu â phartneriaethau eraill perthnasol
1. Cychwyn trafodaeth ar addysg fyd-eang yng Nghymru:
* Cydlynu digwyddiad i godi ymwybyddiaeth ar gyfer Aelodau Cynulliad a gwneuthurwyr polisi.
* Cydlynu digwyddiad addysg fyd-eang ar gyfer athrawon, gwneuthurwyr polisi, ymarferwyr a sefydliadau.

**Manyleb Person**

Hanfodol

* Diddordeb a brwdfrydedd dros addysg fyd-eang
* Dealltwriaeth o bolisïau ac ymarferion ADCDF a’r system wleidyddol yng Nghymru
* Profiad o drefnu a gwerthuso digwyddiadau
* Profiad o weithio â, neu o fewn partneriaethau traws-sector neu grwpiau gweithgorau
* Sgiliau cyfathrebu ysgrifenedig a geiriol cryf a phrofiad o greu adnoddau
* Y gallu i weithio ar liwt eich hun ac erbyn dyddiadau cwblhau cyfyng

Dymunol

* Profiad o addysg ffurfiol
* Profiad o gynnal sesiynau hyfforddi
* Profiad o weithio â gwneuthurwyr polisïau a Gweinidogion
* Y gallu i gyfathrebu yn y Gymraeg

**Er mwyn ymgeisio:**

A wnewch chi anfon CV a llythyr os gwelwch yn dda yn amlinellu yn bendant sut yr ydych yn cwrdd â’r profiad a’r sgiliau yn y fanyleb person a’u e-bostio at helen@fairtradewales.org.uk. Ar gyfer sgwrs anffurfiol ynglŷn â’r swydd mae croeso i chi ffonio 02920 803293.

Y dyddiad cau i ymgeiswyr yw **Dydd Llun, Ebrill 13eg, 12 hanner dydd.** Caiff y ceisiadau eu beirniadu ar ba mor dda mae’r ymgeisydd yn cwrdd â’r manyldeb person.

**Gwybodaeth gefndirol**

**Cynghrair Cymru dros Addysg Fyd-eang (WAGE)**

Ffurfiwyd Cynghrair Cymru dros Addysg Fyd-eang (WAGE) yn 2014. O fewn y grŵp hwn mae sefydliadau anllywodraethol ac ymarferwyr addysg wedi bod yn cyd-weithio i uchafu adnoddau, herio polisïau a sbarduno dadlau ar ddysgu byd eang yng Nghymru. Bwriad y grŵp yw sicrhau na chaiff yr agwedd hanfodol o addysg ei cholli a bod Cymru yn parhau i ddarparu cefnogaeth, arweinyddiaeth ac adnoddau i athrawon ac ymarferwyr i drosglwyddo addysg datblygu effeithiol ynghyd a hyrwyddo dinasyddiaeth fyd-eang.

**DEEP**

Mae DEEP yn brosiect o’r Fforwm i Ddatblygu Ymwybyddiaeth ac Addysg (DARE) sydd yn un o weithgorau CONCORD, Cydfferasiwn Ewropeaidd y Sefydliadau Anllywodraethol Datblygu a Chynorthwyol. Mae DEEP yn ymrwymedig i gefnogi newidiadau hollgorffol a gweithrediad ar y cyd drwy weithio yn agos ac yn weithredol gyda dinasyddion i fynd i’r afael â tharddiad yr achosion o anghyfiawnder ac annhegwch.

Mae’r ariannu gan DEEP wedi ei chynllunio i ddarparu cefnogaeth datblygu i WAGE ac i ymateb i’r galw am ddelwedd i’r system addysg fyd eang yng Nghymru sydd yn gynyddol, berthnasol ac wedi ei hadfywio. Mae hefyd yn bwysig bod WAGE yn cael ei datblygu ar yr amser hanfodol hwn a Chymru’n wlad gyntaf y byd i ddeddfu am Ddatblygu Cynaliadwy, i alluogi bod yna lais i wneud safiad dros y pwysigrwydd o addysg datblygu, a hefyd ar sail y newidiadau tebygol i faes llafur yr ysgolion.

**Cymru Masnach Deg**

Cymru Masnach Deg yw’r sefydliad cenedlaethol ar gyfer addysg, polisi, caffaeliad ag ymgyrchu Masnach Deg yng Nghymru- cenedl Masnach Deg gyntaf y byd. Mae Cymru Masnach Deg yn rhan o’r rhaglen Cymru o Blaid Affrica a ariannir gan Lywodraeth Cymru. Rydym hefyd yn rhan o’r rhwydwaith byd-eang o sefydliadau ac ymgyrchwyr Masnach Deg sy’n ymrwymedig i greu byd mwy teg a chyfiawn.

Penodwyd Cymru yn Genedl Masnach Deg yn 2008 yn dilyn ymgyrch dwy flynedd gan y fforwm Cymru Masnach Deg, a ariannir gan Lywodraeth Cymru, er mwyn cynyddu’r argaeledd o gynnyrch Masnach Deg mewn trefi, dinasoedd a gwledydd ar draws Cymru, ynghyd ag annog ysgolion, busnesau a sefydliadau eraill i newid i Fasnach Deg.

Ers hynny mae’r gweithgareddau ac ymrwymiad wedi parhau i dyfu yng Nghymru gyda’r nifer o grwpiau sy’n cefnogi Masnach Deg yn cynyddu, y Llywodraeth Gymreig yn parhau gyda’i chefnogaeth ac ymrwymiad yn ogystal â chynnydd mewn sefydliadau newydd a busnesau sy’n cymryd rhan. Gallwch ddarganfod mwy drwy ymweld â gwefan Cymru Masnach Deg.

